stanford-oval/wikipedia huggingface dataset:
โรงเรียนนายร้อยตำรวจ
ทำเนียบผู้บัญชาการโรงเรียนนายร้อยตำรวจ

| ทำเนียบผู้บัญชาการโรงเรียนนายร้อยตำรวจ> รายนามผู้บัญชาการ | ทำเนียบผู้บัญชาการโรงเรียนนายร้อยตำรวจ> วาระการดำรงตำแหน่ง | ทำเนียบผู้บัญชาการโรงเรียนนายร้อยตำรวจ>  |
| --- | --- | --- |
| 1. พลตำรวจโท สมชาย ไชยเวช | พ.ศ. 2532 - 2534 |  |
| 2. พลตำรวจโท จำลอง เอี่ยมแจ้งพันธุ์ | พ.ศ. 2534 - 2535 |  |
| 3. พลตำรวจโท นิรดม ตันตริก | พ.ศ. 2535 - 2536 |  |
| 4. พลตำรวจโท อัยยรัช เวสสะโกศล | พ.ศ. 2536 - 2537 |  |
| 5. พลตำรวจโท โกศล รัตนาวะดี | พ.ศ. 2537 - 2537 |  |
| 6. พลตำรวจโท เขตต์ นิ่มสมบุญ | พ.ศ. 2537 - 2539 |  |
| 7. พลตำรวจโท ชิดชัย วรรณสถิตย์ | พ.ศ. 2539 - 2540 |  |
| 8. พลตำรวจโท เสรี เตมียเวส | พ.ศ. 2540 - 2540 |  |
| 9. พลตำรวจโท หม่อมหลวงฉลองลาภ ทวีวงศ์ | พ.ศ. 2540 - 2541 |  |
| 10. พลตำรวจโท สุนทร นุชนารถ | พ.ศ. 2541 - 2545 |  |
| 11. พลตำรวจโท วงกต มณีรินทร์ | พ.ศ. 2545 - 2546 |  |
| 12. พลตำรวจโท ชัยยันต์ มะกล่ำทอง | พ.ศ. 2546 - 2547 |  |
| 13. พลตำรวจโท วุฒิ พัวเวส | พ.ศ. 2547 - 2548 |  |
| 14. พลตำรวจโท พงศพัศ พงษ์เจริญ | พ.ศ. 2548 - 2550 |  |
| 15. พลตำรวจโท อมรินทร์ อัครวงษ์ | พ.ศ. 2550 - 2553 |  |
| 16. พลตำรวจโท อารีย์ อ่อนชิต | พ.ศ. 2553 - 2556 |  |
| 17. พลตำรวจโท ศักดา เตชะเกรียงไกร | พ.ศ. 2556 - 2559 |  |
| 18. พลตำรวจโท ดร. ปิยะ อุทาโย | พ.ศ. 2559 - 2561 |  |
| 19. พลตำรวจโท สมชาย พัชรอินโต | พ.ศ. 2561 - 2562 |  |
| 20. พลตำรวจโท อาชวันต์  โชติกเสถียร​ | พ.ศ. 2562 - 2563 |  |
| 21. พลตำรวจโท นิรันดร​ เหลื่อมศรี​ | พ.ศ. 2563 - 2564 |  |
| 22. รองศาสตราจารย์ พลตำรวจโท ดร.ธัชชัย ปิตานีละบุตร​ | พ.ศ. 2564 - 2565 |  |
| 23. พลตำรวจโท ดร.เสนิต สำราญสำรวจกิจ​ | พ.ศ. 2565 - ปัจจุบัน |  |
นักเรียนนายร้อยตำรวจ > คำขวัญประจำชั้นปี

เมื่อ พล.ต.อ.เผ่า  ศรียานนท์  ได้ก่อสร้างโรงเรียนนายร้อยตำรวจ ที่ อ.สามพราน  จว.นครปฐม  ได้ให้ พ.ต.อ.วิจิตร  สุกโชติรัตน์ ทำหน้าที่เป็นอนุศาสนาจารย์ และสอนวิชาจริยธรรมแก่นักเรียนนายร้อยตำรวจ  (พ.ต.อ.วิจิตร สุกโชติรัตน์  นั้นขณะครองสมณเพศ มีสมณศักดิ์ทางสงฆ์เป็นพระมหา)
ขณะก่อสร้างอาคารต่างๆภายในโรงเรียนนายร้อยตำรวจ พ.ต.อ.วิจิตรฯ ได้ขอคำแนะนำจากพระเถระผู้ใหญ่ขอตั้งคำขวัญประจำชั้นปีของนักเรียนนายร้อยตำรวจ  เพื่อเป็นกุศโลบายและแนวทางในการอบรมปลูกฝัง นรต. ซึ่งเมื่อก่อสร้างอาคารต่างๆเสร็จใน พ.ศ. 2497 (นรต.รุ่นที่ 9,10,11) ก็ได้ตั้งคำขวัญประจำชั้นปีของนักเรียนนายร้อยตำรวจติดไว้ประจำอาคารนอนของ นรต.ทั้ง 4 อาคาร ดังนี้
นรต.ชั้นปีที่ 1 คำขวัญคือ “ขันตีอุตสาหะ” หมายความว่า ให้ นรต.ชั้นปีที่ 1  ต้องมีขันติ คือความอดทน และอุตสาหะ คือพากเพียรรับการฝึกหนัก ต้องมุมานะอดทนในการเปลี่ยนชีวิตจากคนธรรมดาให้เป็นผู้ที่รับการฝึก
นรต.ชั้นปีที่ 2 คำขวัญคือ “วิจัยกรณี” หมายความว่า จะต้องแยกแยะวิจัยกรณีต่างๆ เพื่อก้าวไปสู่ความก้าวหน้าในขั้นต่อๆไป
นรต.ชั้นปีที่ 3 คำขวัญคือ “รักษ์วินัย” หมายความว่า จะต้องรักษาระเบียบวินัยและขนบธรรมเนียมอันดีงามต่างๆ
นรต.ชั้นปีที่ 4 คำขวัญคือ “เกียรติศักดิ์” หมายความว่า จะต้องเป็นผู้ที่มีเกียรติยศ ศักดิ์ศรี รักษาเกียรติของตำรวจและสถาบันให้ดีที่สุด
คำขวัญของนักเรียนนายร้อยตำรวจนั้น เป็นกุศโลบายที่จะฝึกให้ นรต.มีคุณสมบัติพื้นฐานของผู้ที่จะเป็นนายตำรวจชั้นสัญญาบัตร และกำลังจะสำเร็จการศึกษาออกไปเป็นผู้บังคับบัญชาหน่วยตำรวจทั่วประเทศ ซึ่งจะฝึกให้ นรต.รู้จักความเป็น "ผู้ใต้บังคับบัญชา"ที่ดีในชั้นปีที่ 1-2 และเป็น "ผู้บังคับบัญชา" ที่ดีในชั้นปีที่ 3-4 คำขวัญดังกล่าวมักจะถูกเรียกให้คล้องจองคือ "เกียรติศักดิ์ รักษ์วินัย วิจัยกรณี ขันตีอุตสาหะ"
นักเรียนนายร้อยตำรวจ > สีประจำชั้นปี

ชั้นปีที่ 1 "สีฟ้า"  หมายความว่า  ให้เป็นคนที่เปิดกว้างเหมือนท้องฟ้า  เพื่อรับการฝึก การอบรมต่างๆ   ต้องเป็นคนเปิดกว้างทั้งจิตใจและสติปัญญา
ชั้นปีที่ 2 "สีเหลือง"  เป็นสีของการศึกษา  หมายความว่า ให้มีความตั้งใจศึกษาทุกๆด้านที่ รร.นรต. ให้การฝึกศึกษาแก่ นรต.
ชั้นปีที่ 3 "สีม่วง"  เป็นสีที่เกิดจากการผสมระหว่างสีแดงเลือดหมูกับสีดำ อันเป็นสีของตำรวจ  หมายความว่า จะต้องมีความพร้อมที่จะเป็นตำรวจอย่างเต็มตัว
ชั้นปีที่ 4 "สีเขียว"  เป็นสีที่แสดงถึงความอุดมสมบูรณ์เต็มที่  ถ้าเป็นต้นไม้ก็คือต้นไม้ใหญ่ แผ่กิ่งก้านสาขา  เป็นที่พึ่ง ให้ร่มเงาแก่สรรพสัตว์และมนุษย์ได้
สีประจำชั้นปีนี้จะถูกใช้เป็นสีประจำกองร้อย (อาคารนอน) และเป็นสีหมวก ซึ่งการเลื่อนชั้นการศึกษาของ นรต.นั้นจะสมบูรณ์ก็ต่อเมื่อได้มี พิธีประดับเลขชั้นปีและเปลี่ยนหมวกสี แล้ว ซึ่งจะกระทำในวันรุ่งขึ้นหลังจากมี พิธีวิ่งรับหมวก (Long March) ในวันเริ่มต้นเปิดภาคการศึกษา
นักเรียนนายร้อยตำรวจ > เครื่องแบบนักเรียนนายร้อยตำรวจ

เครื่องแบบเต็มยศ
เครื่องแบบครึ่งยศ
เครื่องแบบสโมสร
เครื่องแบบปกติขาว
เครื่องแบบปกติเสื้อนอกคอแบะกากี
เครื่องแบบปกติเสื้อเชิ้ตคอพับกากี (มีผ้าผูกคอ)
เครื่องแบบฝึก
เครื่องแบบสนาม (ฟาติก)
เครื่องแบบสนามชนิดปล่อยเอว (เวสมอร์แลนด์)
ชุดศึกษา
ชุดลำลอง
ชุดกีฬาขาสั้น
ชุดกีฬาขายาว
ชุดวอร์ม
หมวก มีทั้งสิ้น 7 แบบ
หมวกปีกทรงแข็งสีกากี มียอดโลหะสีเงิน (หมวกยอด) หุ้มด้วยผ้าเสิร์จ
หมวกทรงหม้อตาลสีกากี ผ้าเสิร์จ
หมวกทรงหม้อตาลสีขาว
หมวกทรงหม้อตาลสีกากี
หมวกแก๊ปทรงอ่อนพับปีกสีกากี ผ้าเสิร์จ (นรต.หญิง)
หมวกแก๊ปทรงอ่อนพับปีกสีกากี (นรต.หญิง)
หมวกแก๊ปทรงอ่อนพับปีกสีขาว (นรต.หญิง)
หมวกหนีบสีกากี
หมวกแก๊ปทรงตึง (สีประจำกองร้อย)
หมวกแก๊ปทรงอ่อนสีดำ
หมวกทรงอ่อนสักหลาดสีดำ (เบเร่ต์)
รองเท้า มีทั้งสิ้น 4 แบบ
รองเท้าหุ้มข้อหนังสีดำ (ฮาล์ฟ)
รองเท้าหุ้มส้นหนังสีดำ (คัทชู)
รองเท้าสูงครึ่งน่องหนังสีดำ (คอมแบท)
รองเท้ากีฬาผ้าใบหุ้มส้นสีขาว
ส่วนประกอบเครื่องแบบ
หน้าหมวกตราแผ่นดิน เป็นตราแผ่นดินรูปอาร์มในรัชสมัยพระบาทสมเด็จพระจูลจอมเกล้าเจ้าอยู่หัว
อาร์มคอรูปตราสัญลักษณ์โรงเรียนนายร้อยตำรวจสีเงิน
อินทธนูแข็งสีแดงเลือดหมูประดับสายพาดดิ้นเงิน
เครื่องหมาย "ร"
เครื่องหมายเลขไทยตามชั้นปี
ป้ายชื่อโลหะ
แพรแถบย่อข้าราชการตำรวจ
กระบี่สั้นนักเรียนนายร้อยตำรวจพร้อมสายกระบี่
กระบี่ยาว พร้อมสายกระบี่ชนิดสามชาย (ใช้ในการฝึกและการสวนสนาม)
เครื่องหมายการผ่านการฝึก และความสามารถพิเศษประกอบเครื่องแบบ
เครื่องหมายหลักสูตรต่อต้านปราบปรามการก่อความไม่สงบ (ตปส.)
เครื่องหมายหลักสูตรการโดดร่ม จากกองบังคับการสนับสนุนทางอากาศ ตชด. (ค่ายนเรศวร) ปีกร่มชนิดทำด้วยดิ้นเงิน
เครื่องหมายความสามารถการยิงปืนพกในระบบ เอ็น.อาร์.เอ (N.R.A.)
เครื่องหมายความสามารถการยิงปืนยาว
นักเรียนนายร้อยตำรวจ > หลักสูตรต่าง ๆ ของนักเรียนนายร้อยตำรวจ

นอกจากนักเรียนนายร้อยตำรวจจะต้องศึกษาภาควิชาการ และการอบรมหล่อหลอมด้านความคิดจิตวิญญาณแล้ว นรต.ทั้งหมดจะต้องเข้ารับการฝึกหลักสูตรต่าง ๆ ดังต่อไปนี้
หลักสูตรการต่อต้านปราบปรามการก่อความไม่สงบ (ตปส.) สำหรับ นรต.ชั้นปีที่ 1 ฝึกในช่วงปิดภาคการศึกษาภาคปลาย ระหว่างเดือน กุมภาพันธ์-มีนาคม โดยอยู่ในการควบคุมการฝึกโดยกองบังคับการฝึกพิเศษ กองบัญชาการตำรวจตระเวนชายแดน  เป็นหลักสูตรที่มุ่งหมายให้ นรต.สามารถฝึกการเป็นผู้นำหน่วยสนามขนาดเล็กได้ และยังนำพื้นฐานการฝึกภาคสนามไปประยุกต์ใช้งานในหน้าที่ต่างๆได้อย่างมีประสิทธิภาพ
หลักสูตรนักเรียนนายร้อยตำรวจฝึกรับใช้ประชาชนในชนบท สำหรับ นรต.ชั้นปีที่ 2 หรือที่เรียกกันทั่วไปว่า "หลักสูตรพ่อแม่สมมุติ" ฝึกในช่วงปิดภาคการศึกษาภาคต้น ประมาณเดือนกันยายน ซึ่งโรงเรียนนายร้อยตำรวจจะส่งตัว นรต.ชั้นปีที่ 2 ไปพักอาศัย กินอยู่ และใช้แรงงานกายเสมือนเป็นลูกแท้ๆของประชาชนที่มีอาชีพเกษตรกร หรือทำผลิตภัณฑ์ชุมชน เป็นต้น เป็นหลักสูตรที่มุ่งหมายให้ นรต.มีความเข้าใจในวิถีชีวิตของประชาชนรากหญ้า เข้าใจในความยากลำบากของประชาชน ให้ นรต.ลดแนวคิดเชิงอำนาจนิยม ให้เรียนรู้การทำงานร่วมกับชุมชน ท้องถิ่น และสังคมได้อย่างมีประสิทธิภาพ
หลักสูตรการโดดร่ม สำหรับ นรต.ชั้นปีที่ 2 ฝึกในช่วงปิดภาคการศึกษาภาคปลาย ระหว่างเดือน กุมภาพันธ์-เมษายน โดยอยู่ในการควบคุมการฝึกโดยกองบังคับการสนับสนุนทางอากาศ กองบัญชาการตำรวจตระเวนชายแดน (ตำรวจพลร่ม ค่ายนเรศวร) หลักสูตรนี้มุ่งหมายฝึกฝนความเข้มแข็งทางด้านร่างกายและจิตใจ การตัดสินใจในภาวะวิกฤติด้วยสติ การก้าวผ่านความกลัว เสริมสร้างภาวะผู้นำ เสริมสร้างความกล้าหาญเด็ดเดี่ยวและมีสติแม้ว่าจะต้องอยู่ในสถานการณ์เสี่ยงอันตราย
หลักสูตรนักเรียนนายร้อยตำรวจสัมผัสปัญหาชุมชน สำหรับนักเรียนนายร้อยตำรวจชั้นปีที่ 3 ฝึกในช่วงปิดภาคการศึกษาภาคต้น ประมาณเดือนกันยายน
หลักสูตรนักเรียนนายร้อยตำรวจฝึกปฏิบัติงานในสถานีตำรวจ สำหรับนักเรียนนายร้อยตำรวจชั้นปีที่ 3 โดยให้ฝึกงานสายป้องกันปราบปราม, สืบสวน, จราจร, อำนวยการ ฝึกในช่วงปิดภาคการศึกษาภาคปลาย ระหว่างเดือน กุมภาพันธ์-มีนาคม โดยส่งตัวให้ไปฝึกในสถานีตำรวจสังกัดกองบัญชาการตำรวจภูธรต่าง ๆ
หลักสูตรฝึกหัดงานสอบสวน สำหรับ นรต.ชั้นปีที่ 4 ฝึกหลังจากเสร็จสิ้นการศึกษาภาคต้น ประมาณเดือนสิงหาคม-กันยายน โดยส่งตัวให้ฝึกในสถานีตำรวจนครบาลต่าง ๆ
หลักสูตรประกาศนียบัตรวิชาชีพสืบสวนสอบสวนคดีอาญา โรงเรียนนายร้อยตำรวจ จะส่งตัวนายตำรวจที่สำเร็จการศึกษา นรต.ชั้นปีที่ 4 และประดับยศเป็น ว่าที่ร้อยตำรวจตรีแล้ว เข้ารับการฝึกอบรมหลักสูตรประกาศนียบัตรวิชาชีพสืบสวนสอบสวนคดีอาญา ณ สถาบันส่งสริมงานสอบสวน ต.ศาลายา อ.พุทธมณฑล จ.นครปฐม ตั้งแต่เดือนกุมภาพันธ์ - กันยายน ใช้ระยะเวลาฝึกอบรมเป็นเวลา 8 เดือน ก่อนจะแต่งตั้งไปดำรงตำแหน่งต่าง ๆ ในสำนักงานตำรวจแห่งชาติต่อไป
นักเรียนนายร้อยตำรวจ > นักเรียนนายร้อยตำรวจหญิง

เมื่อปีการศึกษา 2552 (ตรงกับ นรต.รุ่นที่ 66)  โรงเรียนนายร้อยตำรวจได้เปิดรับสมัครนักเรียนนายร้อยตำรวจหญิงเป็นรุ่นแรก จำนวน 70 นาย โดยคัดเลือกจากนักเรียนชั้นมัธยมศึกษาปีที่ 6 จำนวน 60 นาย และข้าราชการตำรวจชั้นประทวนเพศหญิงอายุไม่เกิน 25 ปี อีก 10 นาย ผลปรากฏว่ามีผู้สมัครสอบคัดเลือกถึงกว่า 17,000 คน  และได้รับนักเรียนนายร้อยตำรวจหญิงเข้าฝึกศึกษามาอย่างต่อเนื่องโดยทุกปี จนถึงปี 2561 รวมเป็นจำนวน 10 รุ่น (นรต.รุ่น 66-75) ซึ่ง นรต.หญิง รุ่นที่ 75 ได้สำเร็จการศึกษาแต่งตั้งยศเป็น ว่าที่ร้อยตำรวจตรีหญิงเมื่อเดือนกุมภาพันธ์ 2565 และรับการแต่งตั้งไปดำรงตำแหน่งต่างๆเมื่อเดือนตุลาคม 2565
นักเรียนนายร้อยตำรวจหญิงนั้น มีการฝึกศึกษาร่วมกันกับนักเรียนนายร้อยตำรวจชายอย่างเท่าเทียมทุกอย่าง ไม่มีการแบ่งแยกการฝึกกัน  แตกต่างกันเพียงอาคารที่พัก ให้พักในอาคารเฉพาะนักเรียนหญิงแยกต่างหากจากอาคารที่พักนักเรียนนายร้อยตำรวจชาย
ปัจจุบันนี้สำนักงานตำรวจแห่งชาติ ได้ชะลอการรับนักเรียนนายร้อยตำรวจหญิง เนื่องจากมีแนวนโยบายให้รับนักเรียนนายร้อยตำรวจจากผู้สำเร็จการศึกษาจากโรงเรียนเตรียมทหารเป็นหลัก  ทั้งนี้ สำนักงานตำรวจแห่งชาติ ยังมีการเปิดสอบแข่งขันบุคคลหญิงทั่วไปเข้ารับการฝึกอบรม(นอร.) และบรรจุแต่งตั้งเป็นนายตำรวจสัญญาบัตรหญิง เพื่อปฏิบัติหน้าที่ในตำแหน่งต่างๆมาอย่างต่อเนื่อง
รายนามนักเรียนเก่าที่มีชื่อเสียง

พลตำรวจเอก ประชา พรหมนอก (รุ่นที่ 18) อดีตรองนายกรัฐมนตรี
พลตำรวจเอก ธีรวุฒิ บุตรศรีภูมิ (รุ่นที่ 20) อดีตรัฐมนตรีช่วยว่าการกระทรวงมหาดไทย
พลตำรวจเอก สันต์ ศรุตานนท์ (รุ่นที่ 20) อดีตผู้บัญชาการตำรวจแห่งชาติ
พลตำรวจเอก สุนทร ซ้ายขวัญ (รุ่นที่ 20) อดีตรักษาการผู้บัญชาการตำรวจแห่งชาติ
พลตำรวจเอก โกวิท วัฒนะ (รุ่นที่ 22) อดีตรองนายกรัฐมนตรี
พลตำรวจเอก ชิดชัย วรรณสถิตย์ (รุ่นที่ 23) อดีตรองนายกรัฐมนตรี
พลตำรวจเอก เสรีพิศุทธ์ เตมียเวส (รุ่นที่ 24) อดีตผู้บัญชาการตำรวจแห่งชาติ
พลตำรวจโท วิเชียรโชติ สุกโชติรัตน์ (รุ่นที่ 24) อดีตโฆษกประจำสำนักนายกรัฐมนตรี
พลตำรวจเอก พัชรวาท วงษ์สุวรรณ (รุ่นที่ 25) อดีตรองนายกรัฐมนตรี
พลตำรวจเอก  ปทีป ตันประเสริฐ (รุ่นที่ 25) อดีตรักษาการผู้บัญชาการตำรวจแห่งชาติ
ร้อยตำรวจเอก ปุระชัย เปี่ยมสมบูรณ์  (รุ่นที่ 25) อดีตรองนายกรัฐมนตรี
พันตำรวจโท ทักษิณ ชินวัตร  (รุ่นที่ 26) อดีตนายกรัฐมนตรี
พลตำรวจเอก วงกต มณีรินทร์ (รุ่นที่ 26) อดีตผู้บัญชาการศูนย์ปฏิบัติการสำนักงานตำรวจแห่งชาติส่วนหน้า
พลตำรวจเอก วิเชียร พจน์โพธิ์ศรี (รุ่นที่ 28) อดีตปลัดกระทรวงคมนาคม
พลตำรวจเอก อดุลย์ แสงสิงแก้ว (รุ่นที่ 29) อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ และอดีตรัฐมนตรีว่าการกระทรวงแรงงาน
พลตำรวจเอก อัศวิน ขวัญเมือง   (รุ่นที่ 30)   อดีตผู้ว่าราชการกรุงเทพมหานคร
พลตำรวจโท  คำรณวิทย์ ธูปกระจ่าง (รุ่นที่ 30) นายกองค์การบริหารส่วนจังหวัดปทุมธานี
พลตำรวจเอก สมยศ พุ่มพันธุ์ม่วง (รุ่นที่ 31) อดีตผู้บัญชาการตำรวจแห่งชาติ
พลตำรวจเอก จักรทิพย์ ชัยจินดา (รุ่นที่ 36) อดีตผู้บัญชาการตำรวจแห่งชาติ
พลตำรวจเอก สุวัฒน์ แจ้งยอดสุข (รุ่นที่ 36) อดีตผู้บัญชาการตำรวจแห่งชาติ
พันตำรวจเอก ทวี สอดส่อง (รุ่นที่ 37) รัฐมนตรีว่าการกระทรวงยุติธรรม
พันตำรวจโท กานต์ เทียนแก้ว (รุ่นที่ 37) ผู้ก่อตั้งและอดีตหัวหน้าพรรคพลังประชาชน
พันตำรวจเอก ดุษฎี อารยวุฒิ (รุ่นที่ 37) อดีตเลขาธิการปปท.และอดีตรองปลัดกระทรวงยุติธรรม
พลตำรวจเอก ดำรงศักดิ์ กิตติประภัสร์ (รุ่นที่ 38) อดีตผู้บัญชาการตำรวจแห่งชาติ
พลตำรวจเอก รอย อิงคไพโรจน์ (รุ่นที่ 40) อดีตรองผู้บัญชาการตำรวจแห่งชาติ
พลตํารวจเอก กิตติ์รัฐ พันธุ์เพ็ชร์ (รุ่นที่ 41) ผู้บัญชาการตำรวจแห่งชาติ
พลตํารวจเอก สุรเชชษฐ์ หักพาล (รุ่นที่ 47) อดีตรองผู้บัญชาการตำรวจเเห่งชาติ อดีตปรึกษาพิเศษประจำสำนักนายกรัฐมนตรี สังกัดสำนักงานปลัดสำนักนายกรัฐมนตรี
พันตำรวจเอก จตุรวิทย์ คชน่วม (รุ่นที่ 53) อดีตรองผู้บังคับการตำรวจรถไฟ และโฆษกกองบังคับการตำรวจรถไฟ
พันตำรวจเอก ธรณิศ ศรีสุข (รุ่นที่ 54) อดีตผู้บังคับหมวด (สัญญาบัตร 1) กองร้อยรบพิเศษที่ 1 กองกำกับการ 1 กองบังคับการสนับสนุนทางอากาศ กองบัญชาการตำรวจตระเวนชายแดน
พันตํารวจเอก วชิรา ยาวไทยสงค์ (รุ่นที่ 55) อดีตผู้กำกับการ 2 กองบังคับการตำรวจทางหลวง
พันตำรวจตรี กฤตติกุล บุญลือ (รุ่นที่ 60) อดีตเป็นผู้บังคับหมวด กองร้อยรบพิเศษที่ 2 กองกำกับการ 1 กองบังคับการสนับสนุนทางอากาศ กองบัญชาการตำรวจตระเวนชายแดน
พันตํารวจตรี ศิวกร สายบัว (รุ่นที่ 67) อดีตสารวัตรสถานีตำรวจทางหลวง 1 กองกำกับการ 2 กองบังคับการตำรวจทางหลวง
พันตํารวจตรี รุ่งคุณ จันทโชติ (รุ่นที่ 67) อดีตสารวัตร (สอบสวน) กองกำกับการ 3 กองบังคับการปราบปรามการกระทำผิดเกี่ยวกับอาชญากรรมทางเศรษฐกิจ
ร้อยตำรวจเอก พงศกร ขวัญเมือง (รุ่นที่ 69) อดีตโฆษกกรุงเทพมหานคร
พันตำรวจตรี ธัญพีรสิษฐ์ จุลพิภพ (รุ่นที่ 69) สารวัตรกองกำกับการที่ 3 กองบังคับการสืบสวนสอบสวน กองบัญชาการตำรวจนครบาล (สว.กก.3 บก.สส.บช.น.)
แหล่งข้อมูลอื่น

เว็บไซต์ทางการ
| ด ค กหน่วยงานในสังกัดสำนักงานตำรวจแห่งชาติ |
| --- | --- | --- |
| ส่วนบังคับบัญชา |  สำนักงานยุทธศาสตร์ตำรวจ  สำนักงานส่งกำลังบำรุง  สำนักงานกำลังพล  สำนักงานงบประมาณและการเงิน  สำนักงานกฎหมายและคดี  สำนักงานคณะกรรมการข้าราชการตำรวจ  สำนักงานจเรตำรวจ  สำนักงานตรวจสอบภายใน  สำนักงานเลขานุการตำรวจแห่งชาติ  กองสารนิเทศ  กองการต่างประเทศ  สำนักงานคณะกรรมการนโยบายตำรวจแห่งชาติ  กองบินตำรวจ  กองวินัย  |  |
| ส่วนป้องกัน   และปราบปรามอาชญากรรม |  นครบาล  ภูธรภาค 1  ภูธรภาค 2  ภูธรภาค 3  ภูธรภาค 4  ภูธรภาค 5  ภูธรภาค 6  ภูธรภาค 7  ภูธรภาค 8  ภูธรภาค 9  |  |
| ส่วนสนับสนุนการป้องกัน   และปราบปรามอาชญากรรม |  ตำรวจสอบสวนกลาง  ตำรวจท่องเที่ยว  ตำรวจปราบปรามยาเสพติด  ตำรวจสันติบาล  สำนักงานตรวจคนเข้าเมือง  ตำรวจตระเวนชายแดน  สำนักงานพิสูจน์หลักฐานตำรวจ  สำนักงานเทคโนโลยีสารสนเทศและการสื่อสาร  สืบสวนสอบสวนอาชญากรรมทางเทคโนโลยี  |  |
| ส่วนการศึกษา |  กองบัญชาการศึกษา  โรงเรียนนายร้อยตำรวจ  |  |
| ส่วนบริการ |  โรงพยาบาลตำรวจ  |  |
| ส่วนอื่น ๆ |  โรงพิมพ์ตำรวจ  |  |
ธงชัยประจำโรงเรียนนายร้อยตำรวจ
ธงชัยประจำโรงเรียนนายร้อยตำรวจและธงชัยหน่วยตำรวจอื่น ๆ ในพิธีถวายคำสัตย์ปฏิญาณตนและสวนสนามเนื่องในวันตำรวจ ซึ่งจัดขึ้นเป็นประจำในวันที่ 13 ตุลาคมของทุกปีที่โรงเรียนนายร้อยตำรวจ สามพราน
โอราเชียน เซส

โอราเชียน เซส อาจหมายถึง
โอราเชียน เซส (เรฟ ผจญภัยเหนือโลก) - กลุ่มตัวละครในการ์ตูนเรฟ ผจญภัยเหนือโลก
โอราเชียน เซส (แฟรี่เทล ศึกจอมเวทอภินิหาร) - กลุ่มตัวละครในการ์ตูนแฟรี่เทล ศึกจอมเวทอภินิหาร
โอราเชียน เซส (ฟาร์มาเกีย) - กลุ่มตัวละครในการ์ตูนฟาร์มาเกีย
โอราเชียน เซส - กลุ่มตัวละครในการ์ตูนเอเดนส์ซีโร่
โอราเชียน เซส กาแลคติกา
โอราเชียน เซส อินเตอร์สเตลลาร์
ดูเพิ่ม

ลีกออฟวิลเลินส์
เจ้าชายรอแบร์แห่งลักเซมเบิร์ก

| เจ้าชายรอแบร์แห่งลักเซมเบิร์ก |
| --- | --- |
 รอแบร์ หลุยส์ ฟร็องซัวส์ มารี
เจ้าชายแห่งลักเซมเบิร์กและบูร์บง-ปาร์มา เจ้าชายแห่งนัสเซา
ประสูติ: 14 สิงหาคม พ.ศ. 2511 (56 ปี) ประเทศลักเซมเบิร์ก
พระชายา: จูลี เอลิซาเบธ โฮสตัน
พระบุตร: 3 พระองค์
ราชวงศ์: ราชวงศ์นัสเซา-ไวล์บวร์ค
พระบิดา: เจ้าชายชาร์ลแห่งลักเซมเบิร์ก (ประสูติ พ.ศ. 2470)
พระมารดา: โจน ดิลลอน
เจ้าชายรอแบร์แห่งลักเซมเบิร์ก (อังกฤษ: His Royal Highness Prince Robert Louis François Marie of Luxembourg) ประสูติเมื่อวันที่ 14 สิงหาคม 2511 เป็นพระโอรสพระองค์เล็กใน เจ้าชายชาร์ลแห่งลักเซมเบิร์ก (ประสูติ พ.ศ. 2470) และ โจน ดิลลอน เป็นพระนัดดาใน แกรนด์ดัชเชสชาร์ล็อตแห่งลักเซมเบิร์ก พระภาติยะใน แกรนด์ดยุกฌ็องแห่งลักเซมเบิร์ก พระญาติชั้นที่ 1 ใน แกรนด์ดยุกอ็องรีแห่งลักเซมเบิร์ก รัชกาลปัจจุบัน โดยพระนามของพระองค์ถูกตั้งตาม รอแบร์ที่ 1 ดยุกแห่งปาร์มา พระปัยยกา (ปู่ทวด) ของพระองค์ มีพระภคินีร่วมพระอุทร 1 พระองค์ คือ เจ้าหญิงชาร์ลอตต์แห่งลักเซมเบิร์ก และมีพระภคินีต่างพระบิดา 1 คน คือ โจน โมเซลลี ซึ่งเกิดกับสามีคนเก่าของพระมารดา
เจ้าชายรอแบร์แห่งลักเซมเบิร์ก ทรงเสกสมรสกับ จูลี เอลิซาเบธ โฮสตัน ใน รัฐแมสซาชูเซตส์ เมื่อวันที่ 29 มกราคม 2537 ซึ่งเธอดำรงบรรดาศักดิ์ที่ เคาน์เตส เดอ นัสเซา รวมถึงพระบุตรที่จะเกิดมาในภายภาคหน้าจะดำรงยศที่ เคานต์/เคาน์เตส เดอ นัสเซา ก่อนที่ต่อมา เมื่อวันที่ 27 พฤศจิกายน 2547 แกรนด์ดยุกอ็องรีแห่งลักเซมเบิร์ก พระปิตุลา (ลุงฝ่ายพ่อ) ของพระองค์ จะพระราชทานพระอิสริยยศให้ เคาน์เตสจูลี เดอ นัสเซา ที่ เจ้าหญิงจูลีแหงลักเซมเบิร์ก พระชายา พร้อมฐานันดร รอยัลไฮเนส รวมไปถึงพระบุตร 3 พระองค์ จะได้ดำรงพระยศ เจ้าชาย/เจ้าหญิงแห่งนัสเซา พร้อมฐานันดร รอยัลไฮเนส
เจ้าหญิงชาร์ลอตต์แห่งนัสเซา (ประสูติ: 20 มีนาคม พ.ศ. 2538 (29 ปี))
เจ้าชายอเล็กซานเดอร์แห่งนัสเซา (ประสูติ: 18 เมษายน พ.ศ. 2540 (27 ปี))
เจ้าชายเฟรเดอริกแห่งนัสเซา (18 มีนาคม พ.ศ. 2545 - 1 มีนาคม พ.ศ. 2568 (22 ปี))
เจ้าชายรอแบร์แห่งลักเซมเบิร์ก ทรงอยู่ในลำดับที่ 12 ในการสืบราชบัลลังก์ลักเซมเบิร์ก
| ด ค กเจ้าชายแห่งลักเซมเบิร์ก |
| --- | --- |
เริ่มนับรุ่นจากพระทายาทในแกรนด์ดยุกอดอล์ฟแห่งลักเซมเบิร์กในฐานะที่ทรงขึ้นครองราชย์ในฐานะ "แกรนด์ดยุกแห่งลักเซมเบิร์ก" เมื่อ ค.ศ. 1890
รุ่นที่ 1:  แกรนด์ดยุกวิลเลมที่ 4* 
รุ่นที่ 2:  เจ้าชายเฟลิกซ์ 
รุ่นที่ 3:  แกรนด์ดยุกฌ็อง*^  เจ้าชายชาร์ล*^ 
รุ่นที่ 4:  แกรนด์ดยุกอ็องรี*^  เจ้าชายฌ็อง*^  เจ้าชายกีโยม*^  เจ้าชายโรเบิร์ต* 
รุ่นที่ 5:  เจ้าชายกีโยม แกรนด์ดยุกรัชทายาท*  เจ้าชายเฟลิกซ์*  เจ้าชายหลุยส์*  เจ้าชายเซบัสเตียง* 
รุ่นที่ 6:  เจ้าชายชาลส์*  เจ้าชายฟร็องซัวส์ * 
* ทางเป็นเจ้าชายแห่งนัสเซาด้วย ^ทรงเป็นเจ้าชายแห่งปาร์มาด้วย ** ไม่ใช่เจ้าชายแห่งลักเซมเบิร์กโดยกำเนิด
ยงยุทธ สุวภาพ

| ยงยุทธ สุวภาพป> ช., ป.ม. |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 6 มกราคม พ.ศ. 2544 – 5 มกราคม พ.ศ. 2548   (3 ปี 11 เดือน 30 วัน)
ก่อนหน้า: ทวีศักดิ์ สุภาศรี
ถัดไป: จุลพันธ์ อมรวิวัฒน์
 
ข้อมูลส่วนบุคคล
เกิด: 12 กันยายน พ.ศ. 2489 (78 ปี) อำเภอดอยสะเก็ด จังหวัดเชียงใหม่ ประเทศไทย
พรรคการเมือง: ประชาธิปัตย์ (2512–ปัจจุบัน)

ยงยุทธ สุวภาพ (เกิด 12 กันยายน พ.ศ. 2489) อดีตนายกเทศมนตรีตำบลเมืองงายอดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ อดีตกรรมการสภามหาวิทยาลัยแม่โจ้ และอดีตนายกสมาคมศิษย์เก่ามหาวิทยาลัยแม่โจ้
การศึกษา

ยงยุทธ สุวภาพ จบการศึกษาประกาศนียบัตรอาชีวศึกษาชั้นสูง แผนกเกษตรกรรม จากวิทยาลัยเกษตรกรรมแม่โจ้ และระดับปริญญาตรี สาขาส่งเสริมการเกษตรและสหกรณ์ จากมหาวิทยาลัยสุโขทัยธรรมาธิราช นอกจากนั้นยังผ่านการอบรมประกาศนียบัตรชั้นสูง หลักสูตรการเมืองการปกครอง สำหรับผู้บริหารระดับสูง จากสถาบันพระปกเกล้าอีกด้วย
การทำงาน

ยงยุทธ สุวภาพ เริ่มทำงานเป็นพนักงานประจำธนาคารเพื่อการเกษตรและสหกรณ์การเกษตร (ธกส.) จนกระทั่งได้รับตำแหน่งสูงสุดคือ พนักงานบริหารสินเชื่อ 8 สำนักงาน ธกส.จังหวัดเชียงใหม่ ต่อมาจึงได้ลาออกมาทำงานการเมือง โดยสมัครรับเลือกตั้งสมาชิกสภาผู้แทนราษฎร จังหวัดเชียงใหม่ ซึ่งในการเลือกตั้ง พ.ศ. 2544 ยงยุทธเป็น ส.ส.เพียงคนเดียวของพรรคประชาธิปัตย์ที่สามารถเอาชนะฐานเสียงของพรรคไทยรักไทยได้ โดยเอาชนะนายทวีศักดิ์ สุภาศรี จากพรรคไทยรักไทย นายเจริญ เชาวน์ประยูร อดีต ส.ส. จากพรรคราษฎร นายณรงค์ นิยมไทย อดีต ส.ส. จากพรรคความหวังใหม่ แต่ในการเลือกตั้ง พ.ศ. 2548 ต้องพ่ายแพ้ให้กับจุลพันธ์ อมรวิวัฒน์ จากพรรคไทยรักไทย บุตรชายของสมพงษ์ อมรวิวัฒน์
นอกจากนั้นแล้วยังเคยดำรงตำแหน่งทางการเมือง ได้แก่ ที่ปรึกษารัฐมนตรีช่วยว่าการกระทรวงพาณิชย์ (อำนวย ยศสุข) ที่ปรึกษารัฐมนตรีว่าการกระทรวงยุติธรรม (สุทัศน์ เงินหมื่น) และเป็นผู้เชี่ยวชาญประจำสมาชิกสภาผู้แทนราษฎร (อภิสิทธิ์ เวชชาชีวะ) ในปี พ.ศ. 2550-2554
ในการเลือกตั้ง พ.ศ. 2554 ลงสมัครรับเลือกตั้งในพื้นที่เดิมแต่ไม่ได้รับเลือกตั้ง โดยแพ้ให้กับคู่แข่งเดิม และส่งผลให้ไม่มี ส.ส.ของพรรคประชาธิปัตย์ในพื้นที่จังหวัดเชียงใหม่ แม้กระทั่งในการเลือกตั้ง พ.ศ. 2548 พ.ศ. 2550 และ พ.ศ. 2554 ในปี พ.ศ. 2555 นายยงยุทธ จึงหันไปลงสมัครรับเลือกตั้งเป็นนายกเทศมนตรีตำบลเมืองงาย และได้รับเลือกตั้งในครั้งนั้นด้วย
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
สาธารณรัฐโดมินิกัน

| สาธารณรัฐโดมินิกัน República Dominicana (สเปน) |
| --- | --- |
   ธงชาติ     ตราแผ่นดิน  
คำขวัญ: Dios, Patria, Libertad  (พระเจ้า ปิตุภูมิ เสรีภาพ) 
เพลงชาติ: เพลงชาติสาธารณรัฐโดมินิกัน

เมืองหลวง และเมืองใหญ่สุด: ซานโตโดมิงโก 19°00′N 70°40′W﻿ / ﻿19.000°N 70.667°W﻿ / 19.000; -70.667
ภาษาราชการ: ภาษาสเปน
การปกครอง: ประชาธิปไตยระบบประธานาธิบดี

• ประธานาธิบดี : Luis Abinader
• รองประธานาธิบดี : Raquel Peña
 
เอกราช จาก เฮติ

• ประกาศ : 27 กุมภาพันธ์ พ.ศ. 2387
 
พื้นที่
• รวม: 48,730 ตารางกิโลเมตร (18,810 ตารางไมล์) (128)
• แหล่งน้ำ (%): 1.6
ประชากร
• พ.ศ. 2560 ประมาณ: 10,648,791 คน (87)
• สำมะโนประชากร 2545: 10,400,000
• ความหนาแน่น: 183 ต่อตารางกิโลเมตร (474.0 ต่อตารางไมล์) (58)
จีดีพี (อำนาจซื้อ) : 2560 (ประมาณ)
• รวม: $ 172.576 พันล้าน
• ต่อหัว: $ 16,965
จีดีพี (ราคาตลาด) : 2560 (ประมาณ)
• รวม: $ 74.873 พันล้าน
• ต่อหัว: $ 7,360
จีนี (2561):  43.7 ปานกลาง
เอชดีไอ (2562):  0.756 สูง · อันดับที่ 88
สกุลเงิน: เปโซ (DOP)
เขตเวลา: UTC-4
รหัสโทรศัพท์: 1-809 และ +1-829
รหัส ISO 3166: DO
โดเมนบนสุด: .do
สาธารณรัฐโดมินิกัน (อังกฤษ: Dominican Republic; สเปน: República Dominicana) เป็นประเทศหนึ่งในทวีปอเมริกาเหนือ ตั้งอยู่บนพื้นที่ 2 ใน 3 ทางทิศตะวันออกของเกาะฮิสปันโยลาซึ่งขนาดใหญ่เป็นอันดับที่ 2 ในหมู่เกาะเกรตเตอร์แอนทิลลีส เกาะนี้ตั้งอยู่ในทะเลแคริบเบียน ทางทิศตะวันตกของเปอร์โตริโก และอยู่ทางทิศตะวันออกของคิวบาและจาเมกา โดยสาธารณรัฐโดมินิกันมีอาณาเขตจรดเฮติทางทิศตะวันตก
สาธารณรัฐโดมินิกันเป็นคนละประเทศกับดอมินีกา ซึ่งเป็นประเทศในทะเลแคริบเบียนอีกประเทศหนึ่ง
ภูมิศาสตร์

สาธารณรัฐโดมินิกันตั้งอยู่ทางทิศตะวันออกของเกาะฮิสปันโยลา ซึ่งเป็นเกาะที่ใหญ่เป็นอันดับสองในทะเลแคริบเบียนรองจากเกาะคิวบา โดยเกาะได้ถูกแบ่งเป็นประเทศเฮติทางทิศตะวันตก สาธารณะรัฐโดมินิกันมีพื้นที่ประมาณ 48,442 ตารางกิโลเมตร ทำให้เป็นประเทศที่มีพื้นที่ใหญ่เป็นอันดับสองในหมู่เกาะทะเลแคริบเบียนรองจากคิวบาอีกด้วย เมืองหลวงคือซานโตโดมิงโกตั้งอยู่ทางทิศใต้ของเกาะ พื้นที่ทั้งหมดของประเทศตั้งอยู่ในเขตร้อนจึงทำให้มีภูมิอากาศแบบร้อนชื้น และยังได้รับอิทธิพลจากพายุเฮอร์ริเคนในช่วงเดือนสิงหาคมถึงเดือนพฤศจิกายน
ประวัติศาสตร์ > เอกราชและสงคราม

หลังจากโดมินิกันประกาศแยกตัวจากสเปนได้เพียง 9 สัปดาห์  ก็ถูกเฮติเข้าผนวกฝั่งโดมินิกัน เหตุเพราะในขณะนั้นสเปนถูกนโปเลียนยึดครองอยู่ โดมินิกันอยู่ภายใต้การปกครองของเฮติ 22 ปี จึงทำสงครามแยกตัวออกจากเฮติ โดมินิกันจึงเป็นเอกราชแต่ก็เป็นอยู่ได้เกือบ 20 ปี สเปนก็เข้ามาปกครองอีก 5 ปี แล้วจึงได้ทำการประกาศเอกราชอีกครั้ง
การเมืองการปกครอง

รูปแบบการปกครอง ระบอบประชาธิปไตย โดยใช้ระบบรัฐสภาและประธานาธิบดีแบบเดียวกันกับสหรัฐอเมริกา
ประมุขของประเทศ ประธานาธิบดี ซึ่งดำรงตำแหน่งทั้งประมุขของรัฐและประมุขของรัฐบาล มีวาระการดำรงตำแหน่ง 4 ปี โดยประธานาธิบดีคนปัจจุบัน ได้แก่ นาย Leonel Fernández Reyna ซึ่งได้รับการเลือกตั้งให้ดำรงตำแหน่งนี้เป็นสมัยที่ 3 เมื่อปี 2551 (สมัยแรก ปี 2539 และสมัยที่สอง ปี 2547) และการเลือกตั้งครั้งต่อไปจะมีขึ้นในปี 2555
การเมืองการปกครอง > บริหาร

ฝ่ายบริหาร ประธานาธิบดีเป็นผู้นำฝ่ายบริหาร โดยมีอำนาจแต่งตั้งคณะรัฐมนตรี รัฐบาลชุดปัจจุบันนำโดยพรรค PLD ซึ่งครองเสียงข้างมากในรัฐสภาด้วย
การเมืองการปกครอง > นิติบัญญัติ

ฝ่ายนิติบัญญัติ เป็นระบบสภาคู่ ซึ่งได้รับการเลือกตั้งโดยตรงจากประชาชน โดยมีวาระการดำรงตำแหน่งคราวละ 4 ปี ประกอบด้วยวุฒิสภา ซึ่งมีสมาชิก 32 คน โดยมีที่มาจากการเลือกตั้งใน 31 จังหวัดๆ ละ 1 คน และเขตประเทศ 1 คน ส่วนสมาชิกสภาผู้แทนราษฎรมีจำนวน 183 คน
การเมืองการปกครอง > ตุลาการ

ฝ่ายตุลาการ ประกอบด้วยศาล ซึ่งมีเขตจังหวัดเป็นเขตอำนาจศาล และศาลฎีกา (ผู้พิพากษาศาลฎีกา ได้รับแต่งตั้งจากสภาตุลาการแห่งชาติ)
การเมืองการปกครอง > สถานการณ์สำคัญ

นาย Leonel Fernandez ประธานาธิบดีคนปัจจุบันแห่งสาธารณรัฐโดมินิกัน ดำรงตำแหน่งประธานาธิบดีมาแล้วเป็นสมัยที่ 3 และถือได้ว่าเป็นผู้นำที่ทรงอิทธิพลมากที่สุดคนหนึ่งของประเทศนับตั้งแต่ ค.ศ. 1970 เป็นต้นมา อย่างไรก็ดี รัฐธรรมนูญฉบับปัจจุบันไม่อนุญาตให้นาย Fernanadez ลงสมัครรับเลือกตั้งอีกในสมัยหน้า (ค.ศ. 2012) แต่ด้วยฐานเสียงสนับสนุนที่เข้มแข็งของพรรค PLD ในรัฐสภาโดมินิกัน อาจนำไปสู่การแก้ไขรัฐธรรมนูญให้นาย Fernanadez สามารถลงสมัครรับเลือกตั้งอีกครั้งก็เป็นได้ ทั้งนี้ โดมินิกันมีปัญหาสำคัญที่รอการแก้ไข ได้แก่ การขาดแคลนพลังงาน การปราบปรามอาชญากรรมและยาเสพติด รวมถึงการบริหารการขาดดุลงบประมาณของประเทศ
การแบ่งเขตการปกครอง

สาธารณรัฐโดมินิกันแบ่งออกเป็น 31 จังหวัด (provincia) ส่วนกรุงซานโตโดมิงโกเมืองหลวงของประเทศนั้น อยู่ในดินแดนดิสตริโตนาซิโอนัล
อาซัว
บาโอรูโก
บาราโอนา
ดาฮาบอน
ดัวร์เต
เอลิอัสปิญญา
เอลเซย์โบ
เอร์มานัสมิราบัล
เอสไปยัต
อาโตมายอร์
อินเดเปนเดนเซีย
ลาอัลตากราเซีย
ลาโรมานา
ลาเบกา
มาริอาตรินิดัดซานเชซ
มอนเซญญอร์โนอูเอล
มอนเตกริสติ
มอนเตปลาตา
เปเดร์นาเลส
เปราเบีย
ปูเอร์โตปลาตา
ซามานา
ซานเชซรามิเรซ
ซานกริสโตบัล
ซานโฮเซเดโอโกอา
ซานฮวน
ซานเปโดรเดมาโกริส
ซานเตียโก
ซานเตียโกโรดริเกซ
ซานโตโดมิงโก
บัลเบร์เด